als_Latn dik_Latn sna_Latn
Temë e këtij takimi ishte sinjalizimi i rrugëve të Komunës së Çairit në përgjithsi, me qëllim të unifikimit të qëndrimeve lidhur me rrugët të cilat kanë mungesë të sinjalizimit
Sot, Kryetari i Komunës së Çairit z.Izet Mexhiti mbajti takim me ndihmës udhëheqësin e Sektorit për komunikacion në Qytetin e Shkupit, këshilltarin në Qytetin e Shkupit z.Qemajl Musliu, drejtorin e sh.f. Ismail Qemajli z.Kadri Agushi, përfaqësues të Këshillit të prindërve nga po e njejta shkollë, përfaqësues nga Ministria e Punëve të Brendshme dhe përfaqësues nga Komuna e Çairit.
Temë e këtij takimi ishte sinjalizimi i rrugëve të Komunës së Çairit në përgjithsi, me qëllim të unifikimit të qëndrimeve lidhur me rrugët të cilat kanë mungesë të sinjalizimit, me theks të veçantë problematika e paraqitur lidhur me sigurimin e nxënësve në sh.f.Ismail Qemajli nga mungesa e sinjalizimit horizontal dhe atij vertikal.
Pas përcaktimit të pikave më të rrezikshme në të cilat duhet intervenuar me urgjencë, ndër të cilat rr.Brigada e Dytë Maqedonase, rr.Ferid Murati dhe Metodija Mitevski, si dhe shpalosjes së ideve, sygjerimeve dhe propozimeve nga të pranishmit u vendos që procedura për instalimin e shenjave të komunikacionit nëpër këto pika kritike të startojë nesër, në pajtim me rregullat e sigurisë dhe të komunikacionit rrugor, me hartimin e detyrës projektuese, dorëzimin e propozimit në Ministrinë e Punëve të Brendshme dhe marrjen e lejes për instalimin e sinjalizimit. Realizimi i këtij projekti pritet të përfundojë në afat prej 45 ditëve.
als_Latn als_Latn als_Latn als_Latn